laion/Wikipedia-Exotic huggingface dataset:
עוזי ביתן

עוזי ביתן (נולד ב-1 בספטמבר 1963) הוא המנהל הכללי של קופת חולים מאוחדת, החל מ-9 בינואר 2023. קודם לכן מילא שורה של תפקידים ניהוליים בקופת חולים מאוחדת ובקופת חולים לאומית. עוזי ביתן נולד במושב יושיביה למשפחת חקלאים, הוא הרביעי מתוך 8 אחים ואחיות. שירת בחיל האוויר וסיים את שירות המילואים בדרגת רס"ן. בעל תואר ראשון בהנדסת תעשייה וניהול, ותואר שני במנהל עסקים, מטעם אוניברסיטת בן-גוריון בנגב. בשנת 2010 שימש כמרצה במחלקה לניהול מערכות בריאות בבית ספר לניהול של אוניברסיטת בן-גוריון. בשנים 1992–1995 עבד במרכז המחשבים והתפעול של בנק לאומי, כמהנדס ארגון ושיטות ומנתח מערכות מידע. בשנים 1995–2011 היה חבר הנהלת קופת חולים לאומית ושימש גם כמנהל ארגון ושיטות ועוזר מנכ"ל; מנהל אגף ארגון ומערכות מידע (בדרג סמנכ"ל) ומנהל מחוזות מרכז ודרום. בשנת 2012 עבר לקופת חולים מאוחדת לתפקיד סמנכ"ל תפעול וחבר הנהלת הקופה, בשנת 2018 ניהל במשך שנה את מחוז דרום של מאוחדת ובשנת 2019 חזר לתפקיד סמנכ"ל התפעול. בתקופת מגפת הקורונה עמד בראש מנהלת הפעילות בחירום של הקופה. בשנת 2022 נבחר ביתן למנכ"ל מאוחדת על ידי ועדת איתור בראשות שופט בית המשפט העליון (בדימוס) צבי זילברטל. נכנס לתפקידו ב-9 בינואר 2023. ביתן משמש משנת 2013 כחבר דירקטוריון בעמותת יחדיו מקבוצת קרן רש"י, העוסקת בטיפוח וטיפול באוכלוסיות מוחלשות בפריפריה. ביתן שימש כחבר בפורום בריאות בנגב. ביתן גר ביישוב להבים. הוא נשוי למיכל, פסיכותרפיסטית במקצועה, ואב לשלושה. עוזי ביתן, ברשת החברתית פייסבוק רותם שרון, גאווה דרומית תושב להבים מונה לתפקיד מנכל מאוחדת, באתר באר שבע נט עדי כהן, מנכ"ל מאוחדת: תושבי הפריפריה נפגעים מסיכול התחרות בין קופות החולים, באתר TheMarker‏, 10 באפריל 2024 בעלי תפקידים במאוחדת, באתר קופת חולים מאוחדת שירות גלובס, ‏מנכ"ל חדש לקופת חולים מאוחדת: חבר ההנהלה עוזי ביתן, באתר גלובס, 27 בדצמבר 2022 אדריאן פילוט, עוזי ביתן נבחר למנכ"ל קופת חולים מאוחדת, באתר כלכליסט, 27 בדצמבר 2022 גאווה דרומית- עוזי ביתן, תושב להבים, מונה למנכ"ל מאוחדת, באתר רשויות מאוחדת בחרה מנכ"ל חדש: מי אתה עוזי ביתן?, באתר אייס, 27 בדצמבר 2022 אדיר ינקו, עוזי ביתן מונה למנכ"ל קופת החולים מאוחדת, באתר ynet, 27 בדצמבר 2022 עוזי ביתן, תושב להבים מונה למנכ"ל קופ"ח מאוחדת
תיירי גייל

תיירי גייל (באנגלית: Thierry Gale; נולד ב-1 במאי 2002 בברידג'טאון שבברבדוס) הוא כדורגלן ברבדוסי המשחק בעמדת קשר הכנף בקבוצת ראפיד וינה מליגת העל האוסטרית ובנבחרת ברבדוס. בשנת 2018 הצטרף גייל למחלקת הנוער של בודפשט הונבד. הוא ערך 17 הופעות ליגה בקבוצה הבוגרת של המועדון במסגרת ליגת העל ההונגרית, בהן הבקיע שער אחד. ב-2 ביולי 2022 חתם גייל בדילה גורי מליגת העל הגאורגית. ב-29 באוגוסט 2023 חתם בראפיד וינה מליגת העל האוסטרית. ב-25 במרץ 2018 ערך גייל את הופעת הבכורה שלו בנבחרת ברבדוס, בתיקו 0-0 נגד נבחרת ברמודה במשחק ידידות. ב-5 בספטמבר 2019 הבקיע את שער הבכורה שלו בנבחרת, בניצחון 4-0 על נבחרת סנט מרטין במסגרת ליגת האומות של CONCACAF 2019/2020. תיירי גייל, באתר Transfermarkt תיירי גייל, באתר Soccerway תיירי גייל, באתר National Football Teams תיירי גייל, באתר FootballDatabase.eu תיירי גייל, באתר ESPN National footballer Thierry Gale moves to Georgia באתר Loop News, ‏ 2 ביולי 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תיירי גייל".
EXOSAT

EXOSAT (ראשי תיבות באנגלית של European X-ray Observatory Satellite - לוויין תצפית אירופאי בתחום קרני רנטגן היה טלסקופ החלל הראשון שביצע סקר אסטרונומי בתחום קרני רנטגן. הוא פעל במשך כ-3 שנים ובוצעו 1780 תצפיות. בסוף 1969 סוכנות החלל האירופאית החליט על התנעת משימה Highly Eccentric Lunar Occultation Satellite - Helos בתחום מציאת מקורות קרני רנטגן. בשנת 1973 הוחלט להרחיב את הפעילות ושמה שונה לשם הנוכחי. הוחלט שזמן צפייה יהיה פתוח לקהילה מדעית רחבה. בקשות השתתפות נסגרו ב-1 בנובמבר 1981. בהמשך 200 בקשות מ-500 שהתקבלו נבחרו ל-9 חודשים ראשונים של פעילות החללית. EXOSAT הייתה חללית ראשונה של הסוכנות שעל סיפונה היה מחשב לעיבוד נתונים מדעים שהתקבלו. על החללית הותקנו 4 מכשירים: טלסקופים קרני רנטגן ומדי קרינה. פאנל סולארי סיפק 165 ו"ט. השיגור בוצע ב-26 במאי 1983 מבסיס חיל האוויר ונדנברג בעזרת משגר מדגם דלתא 3914. נתונים היו מועברים לתחנת בקרה בספרד. החללית הפסיקה לפעות בשנת 1986. מדיה וקבצים בנושא EXOSAT בוויקישיתוף סרטון על פעילות החללית תיאור פעילות באתר נאס"א EXOSAT, באתר אנציקלופדיה בריטניקה (באנגלית)
ג'ק מסינה

ג'ק מסינה (באנגלית: Jack Messina; נולד ב-2 בספטמבר 2007) הוא שחקן אמריקאי, הידוע בתפקידו בתור קאל סטון בדרמת המדע הבדיוני "מניפסט" (2018–2023). מסינה נולד בניו יורק ב-2 בספטמבר 2007 ולו שני אחים גדולים. הוא החל לשחק בגיל שבע, והשתתפה בשיעורים ב-"Actors Garage" במנהסט (אנ'), לונג איילנד, מזרחית לעיר ניו יורק. מסינה הופיע בפרסומות עבור אפיקסבן ו-MVP Health. מסינה הופיע בסדרה זוכת פרס אמי "גברת מייזל המופלאה" לצד אלכס בורשטיין כבנה הצעיר של משפחת מהגרים איטלקית. בין 2018 ל-2021, מסינה שיחק תפקיד ראשי בתור קאל סטון בדרמת המדע הבדיוני "מניפסט" של NBC כנער צעיר שנאבק בלוקמיה סופנית ונוסע בטיסה 828. הוא גילם את הדמות בשלוש העונות הראשונות. בשנת 2022, מסינה כיכב בתור 'צ'ייס' בסרט הדרמה לגיל ההתבגרות "Over/Under" בו השתתפו אנסטסיה ורוניקה לי ואימג'ין בולוק. ג'ק מסינה, ברשת החברתית אקס (טוויטר) ג'ק מסינה, ברשת החברתית אינסטגרם ג'ק מסינה, במסד הנתונים הקולנועיים IMDb (באנגלית) ג'ק מסינה, באתר Rotten Tomatoes (באנגלית) ג'ק מסינה, באתר Metacritic (באנגלית) "Exclusive interview with Jack Messina". celebmix.com. 2019. נבדק ב-22 באפריל 2020. {{cite web}}: (עזרה) "Jack Messina Talks 'Manifest' Season 1 [Exclusive Interview]". telltaletv.com. 18 בפברואר 2019. {{cite web}}: (עזרה) "Exclusive interview: Pop-Culturalist Chats with Manifest's Jack Messina". pop-culturalist.com. 4 בפברואר 2019. {{cite web}}: (עזרה) "Child actor Jack Messina of 'Manifest' on booking a great role while in school". nycastings.com. 2020. "Jack Messina Confirms He Is Not Returning to 'Manifest' for Season 4, Wishes Cast Luck on Filming". cheatsheet.com. 20 בנובמבר 2021. {{cite web}}: (עזרה) Rooney, David (17 ביוני 2022). ".Over/Under': Film Review". hollywoodreporter.com. {{cite web}}: (עזרה)
דני וייס

דני וייס (נולד ב-1962) הוא מנהל בתחום התרבות בישראל. משמש כמנכ"ל התיאטרון הלאומי הבימה החל מספטמבר 2023. דני וייס נולד וגדל בחדרה. שירת כקצין בצה"ל בתפקידי פיקוד והדרכה. בעל תואר ראשון בפסיכולוגיה. החל את דרכו בעולם התרבות הישראלי בשנת 1985, כרכז ארצי של תנועת הנוער "נוער מוסיקלי בישראל". ב-1987 הצטרף למחלקה למופעים בעיריית תל אביב-יפו כמפיק אירועים ופסטיבלים, והפיק בפועל את פסטיבלי "לילות יפו", פסטיבלי מוזיקה במרכז סוזן דלל, אירועי יום העצמאות, ואירועים רבים נוספים. ב-1991 מונה למנהל חטיבת ההפקות והאירועים של קבוצת פרומרקט. ב-1994 חזר למחלקת המופעים בעיריית תל אביב כמנהל התוכניות והפסטיבלים. ב-1999 מונה למנכ"ל הד ארצי מוזיקה, חברת התקליטים והמוזיקה הגדולה בישראל דאז. ב-2003 מונה למנכ"ל החברה לתרבות ופנאי ומנהל האגף לתרבות נוער וספורט בעיריית כפר סבא. ב-2010 מונה למנכ"ל תיאטרון החאן בירושלים, ובמקביל כיהן כיו"ר פורום מוסדות התרבות בירושלים. הוא פעל כחבר בעמותת פרס התיאטרון הישראלי, ובהנהלת פורום מוסדות התרבות בישראל, המאגד את כל מוסדות התרבות הרפרטואריים. ב-2017 מונה למנכ"ל המדיטק והחברה לפיתוח תרבות חולון בע"מ, ובמקביל כיהן כיו"ר פורום מוסדות תרבות ואמנות בישראל. באפריל 2023 נבחר על ידי הוועד המנהל של התיאטרון הלאומי הבימה למנכ"ל התיאטרון. נכנס לתפקידו ב-1 בספטמבר 2023, עם פרישתו של נעם סמל. וייס נשוי ואב לשלושה, ומתגורר בתל אביב-יפו. הוא אחיו של אבי וייס, מנכ"ל חברת החדשות של קשת 12. מדיה וקבצים בנושא דני וייס בוויקישיתוף נועם כהן, ‏דני וייס ימונה למנכ"ל התיאטרון הלאומי הבימה, באתר ‏מאקו‏, 23 באפריל 2023 רון שוורץ, ‏"התקציבים שעיריית ירושלים מקצה לתרבות הם מחפירים", באתר גלובס, 30 באוקטובר 2014 דני וייס, ‏הממשלה הפכה את תקציב התרבות למשחק סכום אפס. וכולנו מפסידים, באתר "Time Out ישראל", 19 באוקטובר 2022 רן בוקר, דני וייס יתמנה למנכ"ל תיאטרון הבימה, באתר ynet, 23 באפריל 2023
אורוויל (פירושונים)

האם התכוונתם ל... מקומות אוֹרוֹוִיל (הודו) (Auroville, "עיר-אוֹרוֹ", על שם שְׁרִי אוֹרוֹבִּינְדוּ) – יישוב עירוני שקם כמרכז רוחני, במדינת טמיל נאדו שבדרום–מזרח הודו אוֹרוֹוִיל (קליפורניה) (Oroville, "עיר הזהב") – עיר במחוז ביוט, קליפורניה, ארצות הברית סכר אוֹרוֹוִיל – סכר שהוקם ממזרח לעיר אורוויל, הגבוה ביותר בארצות הברית אגם אוֹרוֹוִיל (אנ') – אגם שנוצר בכניסה לעיר אורוויל עקב הקמת סכר אורוויל. מהווה מוקד משיכה תיירותי אישים אוֹרְוִויל בראונינג (Orville;‏ 1806–1881) – היה עורך דין ופוליטיקאי אמריקאי מאילינוי, פעיל במפלגות הוויגית והרפובליקנית, סנאטור ומזכיר הפנים של ארצות הברית אוֹרְוִויל טורנקווסט (Orville; יליד 1929) – לשעבר המושל הכללי של איי בהאמה אוֹרְוִויל פרימן (Orville;‏ 1918–2003) – היה פוליטיקאי אמריקאי מהמפלגה הדמוקרטית, מושל מינסוטה ואחר כך מזכיר החקלאות של ארצות הברית אוֹרְוִויל רייט (Orville;‏ 1871–1948) – הצעיר באחים רייט, היה חלוץ תעופה אמריקאי יחד עם אחיו הגדול ווילבור אחר האוֹרְוִויל (The Orville) – סדרת מדע בדיוני קומית אמריקאית שנוצרה על ידי סת' מקפרלן, העוקבת אחר הרפתקאות צוות ספינת החלל "אורוויל" באיות דומה ג'ורג' אוֹרְוֶול (Orwell;‏ 1903–1950) – שם העט של הסופר האנגלי אריק ארתור בְּלֵייר
רשת מקומית וירטואלית

VLAN - רֶשֶׁת מְקוֹמִית וִירְטוּאָלִית (Virtual Local Area Network) היא מקטע (Segment) ברשת מקומית שמוגדר מבחינה לוגית כרשת אוטונומית. פרוטוקול VLAN מגדיר טכנולוגיה המאפשרת לחלק רשת LAN מקומית, המרוכזת על ידי מתג אחד או יותר, למספר תת-רשתות "וירטואליות". הבידול לרשתות שונות מתבצע בשכבה השנייה של מודל ה-OSI, על ידי חסימת העברת אותות במתג בין הפורטים השונים שלו אשר אינם משויכים לאותו ה-VLAN. החסימה מאפשרת את חלוקת הרשת המקומית למספר רשתות שונות ונפרדות (Segments) אשר יכולות לתקשר ביניהן כרשת WAN. השימוש ברשתות מקומיות וירטואליות החל כאשר היה צורך להקטין את מתחמי ההתנגשות (Collision domain) ברשתות מקומיות, והבעיה נפתרה על ידי הכנסתם של המתגים (Switch) שמאפשרים את חלוקת הרשת בצורה וירטואלית. השימוש העיקרי בחלוקה כזו הוא הקטנת מתחמי השידור (Broadcast domain) ברמת כתובות ה-MAC. שימוש נוסף והנפוץ יותר לרשתות וירטואליות מקורו בקלות שבה ניתן להחל באמצעותן הרשאות אבטחה ומידור. יישום של רשתות מקומיות וירטואליות נעשה כיום בעזרת מתגים "חכמים", המאפשרים קיבוץ לוגי של מספר קצוות המחוברים אליהם. מספר מתגים המחוברים ביניהם מתפקדים לצורך העניין כמתג בודד, ומאפשרים קיבוץ קצוות מכל רחבי מתחם השידור (המוגבל בדרך כלל על ידי נתבים) והפרדתם למתחם שידור נפרד. המתג מנהל רשימה של כל כתובות ה-MAC השייכות לרשת הווירטואלית, ומפריד אותם משאר הקצוות ברשת. על ידי הפרדה זו ניתן למשל לחלק לקצוות אלו כתובות IP השייכות לתת רשת מסוימת, להחיל מדיניות אבטחה (על ידי הגדרת הרשאות שונות למי ששייך לרשת הווירטואלית ולמי שלא) ועוד. עקב הצורך בתעבורת מידע השייך לכמה רשתות וירטואליות על קו נתונים יחיד, כגון תעבורה אל יחידת שער אחת המשותפת לכמה רשתות וירטואליות או תעבורה בין שני מתגים שונים שבכל אחד מהם יש 2 רשתות וירטואליות שונות אבל משותפות לכל מתג. לכן נכתב תקן השייך לשכבה השנייה של מודל ה-OSI שנקרא 802.1Q או בצורה מילולית: VLAN Tagging. כאשר מגדירים כניסה מסוימת במתג ככניסה העובדת ב-VLAN Tagging ניתן לשייך לאותה כניסה יותר מרשת וירטואלית אחת וכך כניסה מסוימת יכולה להיות חברה בכמה רשתות שונות, כאשר לכל מסגרת של מידע היוצאת מכניסה זאת של המתג מצורפות סיביות שמשייכות את אותה מסגרת של מידע לרשת מסוימת, וכך ההתקן שמקבל את המסגרת הזאת יודע לאיזו רשת וירטואלית המידע הזה שייך ולנתב את המידע הזה אליה. ההתקן המקבל את המידע חייב לתמוך בתקן 802.1Q בשביל להיות מסוגל לפענח את המידע המתקבל. ברשת של ארגון שמחולקת לשתי רשתות וירטואליות שונות קיים נתב אחד המאפשר גישה לאינטרנט לכלל הארגון; נגדיר כניסה באחד המתגים שאליה נחבר את הנתב ואותה נגדיר ככניסה התומכת ב-VLAN Tagging. נגדיר אותה גם כחברה בשתי הרשתות - משמע נבקש מהנתב להאזין למסגרות שמכילות תווי רשת של שתי רשתות שונות. על ידי הגדרות אלה, מידע משתי הרשתות יוכל להגיע אל הנתב כדי שישמש כשער לאינטרנט לשתי הרשתות בנפרד. כמו כן נצטרך להגדיר את הנתב בהתאם כדי שיתמוך בתצורה זאת. מונחים ברשת מחשבים רשת מקומית (LAN) מדיה וקבצים בנושא רשת מקומית וירטואלית בוויקישיתוף הסבר נוסף על רשתות וירטואליות באנגלית + איורים
אלן ברג

אלן האריסון ברג (באנגלית: Alan Harrison Berg;‏ 18 בינואר 1934 – 18 ביוני 1984) היה שדרן רדיו אמריקאי-יהודי שנרצח על ידי הארגון הגזעני הניאו נאצי המסדר. ברג נולד בשנת 1934 באילינוי, שיקגו למשפחה יהודית. הוא למד באוניברסיטת קולורדו דנבר ולאחר מכן באוניברסיטת דנבר. בגיל 22 עבר את בחינת עורכי הדין של אילנוי, והתחיל לעבוד כעורך דין בשיקגו. הוא סבל מהתקפים עצביים-שריריים ודיכאון והתמכר לאלכוהול. אשתו שכנעה אותו לעבור גמילה והם עברו לדנוור. אך למרות השיקום אובחן אצלו גידול במוח שהוסר בניתוח שהשאיר צלקות שגרמו לברג ללכת עם פוני ארוך כדי להסתירן. ברג פגש במקרה את מנחה תחנת הרדיו KNRV לורנס גרוס שהתרשם מברג והזמינו להתארח בתוכנית מספר פעמים. כשגרוס עזב את התוכנית ברג החליפו כמנחה. משם הוא עבר לשדר במספר תחנות רדיו, ומ-1981 עד מותו שידר בתחנת הרדיו KOA. תחנת הרדיו שלו הצליחה ונקלטה ביותר מ-30 מדינות. ברג שהחזיק בדעות ליברליות נודע בשיחות הטלפון הפרובוקטיביות שהיה עורך בתוכניתו עם אנשי ימין קיצוני שהחזיקו בדעות שמרניות נגד קבוצות מיעוט,(כמו חברי קבוצת הקו קלוקס קלאן) הוא היה מתווכח איתם ומשתלח בהם במילים קשות. בערב 18 ביוני 1984 כאשר ברג יצא ממכונית הפולקסווגן חיפושית שלו ליד ביתו הוא נורה 12 יריות מתת מקלע MAC-10 (שמאוחר יותר הנחה את הFBI לבית של אחד מחברי המסדר). במשפט בגין הרצח ב-1987 טענה התביעה שברג נרצח בשל היותו יהודי ומשום שעורר את כעסם של ארגונים גזעניים. ארבעה מחברי המסדר, ג'ין קרייג, דייוויד ליין, ברוס פירס וריצ'רד סקוטארי, הואשמו באשמות פדרליות. ליין הכחיש בתוקף את מעורבותו ברצח אך שיבח את המעשה בראיון. התובע בדנוור טען שהראיות לא יספיקו להרשעה ברצח ולכן אף אחד מהנאשמים לא הורשע ברצח ברג. ליין ופירס הורשעו במשפט בהפרת זכויות האזרח של ברג ובאישומים נוספים. ליין נשפט ל-190 שנה בכלא ופירס ל-252 שנים. קרייג וסקוטארי הורשעו באשמות שלא קשורות לרצח ונשלחו גם הם למאסר. מנהיג המסדר רוברט ג'יי מתיוס שנחשד על ידי ה-FBI שלקח גם הוא חלק ברצח נשרף למוות במהלך עימות בדצמבר 1984 עם ה-FBI בביתו בוושינגטון. חייו ומותו תוארו בספר "Talked to Death: The Life and Murder of Alan Berg" מאת סטיבן סינגולר. ברג היה נשוי לג'ודית לי הלפרן בין השנים 1958 ל-1978. הוא נקבר בבית הקברות היהודי בפורסט פארק, אילינוי. אלן ברג, במסד הנתונים הקולנועיים IMDb (באנגלית) אלן ברג, במסד הנתונים הקולנועיים KinoPoisk (ברוסית) The Moderate Voice » Domestic and international news analysis, irreverent comments, original reporting, and popular culture features from across the political spectrum., web.archive.org, ‏2007-12-15 The murder of Alan Berg in Denver: 25 years later, The Denver Post, ‏2009-06-17 (באנגלית אמריקאית) Robert Jay Mathews, founder of the white-supremacist group The Order,, www.historylink.org Talked to Death: The Life and Murder of Alan Berg by Stephen Singular, www.publishersweekly.com, ‏Invalid date Alan Berg - Biography, IMDb (באנגלית אמריקאית)
נשפון פגום אוזן

נשפון פגום אוזן (שם מדעי: Myotis emarginatus) הוא עטלף חרקים קטן ממשפחת הנשפוניים, הנפוץ במרכז ודרום אירופה, במערב אסיה ובצפון אפריקה. בישראל נמצא מהצפון ועד ירושלים, השפלה וחבל לכיש. משקלו 6–9 גרם, אורך האמה 36–42 מ"מ. צבעו חום כתום עם גחון בהיר יותר. אקולוקציה במין זה מאופיינת באות FM בתדרים 40–120 קילו-הרץ. בישראל מוכרות מושבות בנות עטלפים בודדים ועד מאות. הזדווגויות מתרחשות בסתיו והנקבה ממליטה ולד יחיד באביב. תזונתו מורכבת מחרקים מעופפים כגון חיפושיות, פשפשים וזבובאים. מדיה וקבצים בנושא נשפון פגום אוזן בוויקישיתוף נשפון פגום אוזן, באתר ITIS (באנגלית) נשפון פגום אוזן, באתר NCBI (באנגלית) נשפון פגום אוזן, באתר האנציקלופדיה של החיים (באנגלית) נשפון פגום אוזן, באתר GBIF (באנגלית) נשפון פגום אוזן באתר הרשימה האדומה של IUCN יורם יום-טוב, הרואים את הקולות: עטלפים – בין מיתוס למציאות, מסת"ב 978-965-572-563-6
אליזבת אמהרסט הייל

אליזבת אמהרסט הייל, (באנגלית: Elizabeth Amherst Hale;‏ 1774 – 18 ביוני 1826) הייתה אמנית קנדית שחיה בקוויבק. בתם של ויליאם אמהרסט ואליזבת פטרסון, היא נולדה באנגליה וגדלה שם. הייל עברה לקנדה בשנת 1799 כאשר בעלה, ג'ון הייל, קצין בצבא הבריטי, הוצב בקוויבק סיטי. היא ידועה ברישומים ובציורי נופים שלה, במיוחד בצבעי מים של העיר החדשה יורק (טורונטו) ב-1804. במהלך מלחמת 1812 היא לקחה את ילדיה לאנגליה וחזרה לאחר סיום המלחמה. לאחר שבעלה רכש את המשרד של Sainte-Anne-de-la-Pérade, היא ציירה ספר סקיצות של הבניינים בנכס והסביבה. בהערכה היסטורית, נכתב עליה שהביאה "אסתטיקה אצילית אנגלית" לקוויבק. עבודתה של הייל נמצאת באוספים של הגלריה הלאומית של קנדה, גלריית האמנות של אונטריו, הספרייה והארכיון הלאומי של קנדה, מרכז התיעוד של יוזמת האמנים הקנדיים ובמוזיאון הלאומי לאמנויות יפות של קוויבק. בנה אדוארד היה חבר במועצה המחוקקת של המחוז. בנה ג'פרי היה פילנתרופ בולט. היא מתה בקוויבק סיטי ב-1826. מדיה וקבצים בנושא אליזבת אמהרסט הייל בוויקישיתוף אליזבת אמהרסט הייל, באתר "Find a Grave" (באנגלית) Landry, Pierre B (1987). "Amherst, Elizabeth Frances (Hale)". In Halpenny, Francess G (ed.). Dictionary of Canadian Biography. Vol. VI (1821–1835) (online ed.). University of Toronto Press. Coates, Colin M. (2000). The metamorphoses of landscape and community in early Quebec. McGill-Queen's University Press. p. 148 Korda, Andrea (2006). "Femininity, the Picturesque, and the Canadian Landscape: The Drawings and Watercolours of Elizabeth Simcoe and Elizabeth Hale". Atlantis. 30 (2): 8–21. Christie, Nancy (2008). Transatlantic Subjects: Ideas, Institutions, and Social Experience in Post-Revolutionary British North America. McGill-Queen's Press. p. 136 "Hale, Elizabeth Frances Amherst". Canadian Women Artists History Initiative. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליזבת אמהרסט הייל".
אליסיה קיללי

אליסיה קיללי (באנגלית: Alicia Killaly;‏ 1836–1908) הייתה ציירת צבעי מים קנדית. קיללי נולדה בלונדון, אונטריו בשנת 1836. התגוררה בקוויבק סיטי, מונטריאול וטורונטו בשנות ה-40 וה-50 של המאה ה-19. בשנת 1871 נישאה לכריסטופר טרנר, חייל בריטי לשעבר, ועברה לגור באנגליה. לא ידוע שהפיקה יצירות אמנות כלשהן לאחר נישואיה. נפטרה ב-1908 בגרנתם (אנ'), לינקולנשייר. עבודתה מתארת סצנות בנופים בקנדה, כמו שייט בקאנו, נהרות קפואים ומפלי הניאגרה. ייתכן שהיא הייתה תלמידתו של קורנליוס קריגהוף. יצירתה בצבעי מים משנת 1867 לערך, "קוויבק מעבר לנהר הסנט לורנס", נמצאת באוסף המוזיאון המלכותי של אונטריו. סדרת כרומוליטוגרפיות (אנ') משנת 1868, בנושא "פיקניק חורפי" היה המיזם המסחרי הידוע היחיד שלה. עותקים של ליטוגרפיות אלה מוחזקים בגלריה הלאומית של קנדה, מוזיאון מקורד להיסטוריה קנדית (אנ') ובמוזיאון המלכותי של אונטריו, שם הם היו חלק מהתערוכה ב־2013, Brushing It in the Rough: Women, Art - קנדה של המאה התשע-עשרה. מדיה וקבצים בנושא אליסיה קיללי בוויקישיתוף "Killaly, Alicia". Canadian Women Artists History Initiative. Archived from the original on 8 November 2017. Retrieved 18 March 2018. Quebec From Across the St. Lawrence, Google Arts and Culture A Picnic to Montmorenci: Coming Down is Easier but More Dangerous, 1868 Archived 2015-07-23 at the Wayback Machine, National Gallery of Canada Brushing It in the Rough: Women, Art and Nineteenth Century Canada Archived 2018-01-03 at the Wayback Machine, Royal Ontario Museum, August 13, 2013 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליסיה קיללי".
נפת באר שבע (המנדט)

נפת באר שבע (באנגלית: Beersheba Subdistrict) הייתה נפה במחוז עזה בימי המנדט הבריטי בארץ ישראל על שם העיר באר שבע. היא הייתה ממוקמת בדרום ישראל של ימינו. העיר באר שבע הייתה הבירה. הרוב המכריע של האוכלוסייה, כ-90%, היה מורכב מבדואים. לפי תוכנית החלוקה יועדה הנפה להתחלק בין המדינה היהודית למדינה הערבית. לאחר מלחמת העצמאות והסכמי שביתת הנשק של 1949, הפכה הנפה ברובה לנפת באר שבע של ישראל. (יישובים נוכחיים בסוגריים) עוג'ה אל-חפיר (ניצנה) באר שבע אל-אימארה (אופקים, אורים) אל-ג'מאמה (רוחמה) אל-חלאסה אום אל רשרש (אילת) ח'רבת פוטאיס (שבט אל-קאדיראת המסתעף משבט אל-תיאהא) (אופקים)
Send Me an Angel

"Send Me an Angel" (בעברית: "שלח לי מלאך") הוא שיר של להקת הרוק סקורפיונז, שיצא באלבומם ה-11 Crazy World משנת 1990. השיר הולחן על ידי רודולף שנקר, הולחן על ידי קלאוס מיינה והופק על ידי קית' אולסן והלהקה כולה. השיר שוחרר כסינגל הרביעי והאחרון של האלבום בספטמבר 1991. ביחד עם השיר "Wind of Change", השיר הפך לסימן ההיכר של האלבום, והגיע למקום ה-44 במצעד הבילבורד הוט 100 ב-25 בינואר 1992, למקום השמיני במצעד ה"Mainstream Rock" ב-19 באוקטובר 1991, והגיע למקומות גבוהים במצעדים שונים במדינות רבות באירופה. גרסה תזמורתית של השיר הוקלטה לאלבום התזמורתי Moment of Glory משנת 2000 שיצא בשיתוף פעולה עם הפילהרמונית של ברלין הכוללת גם שירה של הזמר האיטלקי Zucchero. גרסה אקוסטית לשיר אף הוקלטה גם לאלבום האקוסטי של הלהקה משנת 2001 Acoustica. בשנת 1994, להקת ההבי מטאל בלאק סבאת' שחררה את אלבומם Cross Purposes אשר כלל את אותו מלאך בוער כפי שמופיע בעיצוב העטיפה לסינגל של הסקורפיונז (Send Me An Angel). 2 הלהקות לא הגיבו לכך כלל. קלאוס מיינה - שירה. רודולף שנקר - גיטרה מובילה. מתיאס ג'אבס - גיטרת רית'ם וגיטרה אקוסטית. פרנסיס בוכהולז - גיטרה בס. הרמן ררבל - תופים. מידע על היצירה "Send Me an Angel" באתר מיוזיק בריינז מידע על הסינגל "Send Me an Angel" באתר מיוזיק בריינז מידע על השיר "Send Me an Angel" באתר AllMusic מידע על היצירה "Send Me an Angel" באתר Discogs מילות השיר "Send Me an Angel" באתר Genius סרטון השיר "Send Me an Angel" באתר יוטיוב מידע על הרצועה "Send Me an Angel" באתר ספוטיפיי
סופר-חומצה

סופר חומצה (superacid) היא חומצה עם חומציות גדולה מזו של חומצה גופרתית טהורה. במקרים רבים, הסופר-חומצה איננה תרכובת אחת אלא מספר תרכובות שיחדיו מייצרות תערובת עם חומציות גבוהה. דוגמאות לסופר חומצות פשוטות הן: החומצה הטריפלואורומתאנגופריתית (CF3SO3H), הידוע גם בשם חומצה טריפלית חומצה פלואורוגופרתית (FSO3H) שתי החומצות הללו הן בערך פי אלף יותר חזקות מאשר החומצה הגופרתית. הסופר-חומצה החזקה ביותר שידועה היא חומצה פלואורואנטימונית, שהיא תערובת של חומצה הידרופלואורית ושל אנטימון פנטאפלואוריד. בתערובת זו החומצה ההידרופלואורית משחררת פרוטון (H+), והבסיס הצמוד (F-) ממנו השתחרר הפרוטון נסתר במהירות על ידי יצירת קשר קואורדינטיבי חזק עם האנטימון הפנטאפלואורי. כך נשאר הפרוטון חופשי, דבר שיוצר את החומציות החזקה של התערובת. הקשר בין האנטימון הפנטאפלואורי והבסיס הצמוד של החומצה הידרופלואורית יוצרת אניון אוקטאהדרי גדול (SbF6-), שהוא בעצם נוקלאופיל חלש וגם בסיס חלש מאוד, אשר אינו מקהה את החומציות של הפרוטון החופשי. החומצה הפלואורואנטימונית היא חזקה פי 2x1019 מאשר 100% חומצה גופרתית. המושג "סופר-חומצה" הומצא על ידי ג'יימס בריאנט קוננט בשנת 1927 כדי לסווג חומצות אשר היו חזקות יותר מחומצות מינרליות קונבנציונליות. ג'ורג' אנדרו אולה זכה בפרס נובל לכימיה לשנת 1994 בעקבות מחקרו על סופר-חומצות ושימושן במחקר על תהליך הקרבוקציה. סופר-חומצות מגיבות עם בסיסים ואף עם בסיסים חלשים בתגובת סתירה אלימה ואקסותרמית ביותר. מדיה וקבצים בנושא סופר-חומצה בוויקישיתוף
שלמה אבני

שלמה אבני (נפטר ב־22 בדצמבר 1980) היה איש ציבור ישראלי, מנכ"ל משרד הבינוי והשיכון בשנים 1979–1977. נולד וגדל במזריץ', פולין. לאחר מלחמת העולם השנייה היה בגרמניה בין מייסדי תנועת נוער חלוצי מאוחד ופעל להכשרה מקצועית של עולים בשיתוף צי הסוחר. בשנת 1948 עלה לישראל ושירת במלחמת העצמאות כקצין קשר בחיל הים. בשנת 1951 נכנס לעבודה במשרד הבינוי והשיכון. היה סגן מנהל המחלקה לשיכון עממי ובשנת 1956 עבר לשמש עוזר למנהל אגף השיכון. בשנים 1963–1966 היה סמנכ"ל אמרכלות של משרד השיכון. בשנת 1967 הופקד אבני על קליטת המחלקה הטכנית שהועברה למשרד הבינוי והשיכון מהסוכנות היהודית. הוא הקים את האגף לבנייה כפרית ועמד בראשו, עסק בתוכניות להרחבת ושיקום מושבי עולים ובעבודות מיגון של יישובי ספר. במסגרת פעולות הממשלה לאחר מלחמת ששת הימים, היה אחראי על הקמת נקודות יישוב חדשות בשטחים המוחזקים, ברמת הגולן וביהודה ושומרון. בשנת 1974 מונה לראש המינהל לבנייה כפרית ויישובים חדשים. בדצמבר 1977 מונה על ידי השר גדעון פת למנכ"ל משרד הבינוי והשיכון. הוא התפטר מתפקידו בפברואר 1979 לאחר חילופי השר וכניסתו של דוד לוי למשרד. בדצמבר 1980 נפטר. על שמו נקראו היישוב גבעת אבני וכן בית ספר שדה במצפה רמון. ⁨נפטר שלמה אבני לשעבר מנכ"ל משרד השיכון ⁩ | ⁨מעריב⁩ | 23 דצמבר 1980 | אוסף העיתונות | הספרייה הלאומית, באתר www.nli.org.il
חסידות סערט

בעיר סירט (סערט) שברומניה, נוצרו שתי חצרות חסידיות, שתיהן מבית חסידות קוסוב. האם התכוונתם ל... חסידות סערט (אנ') – חצר שנוסדה על ידי רבי שמואל שמעלקא רובין (ייד'), בנו של רבי יצחק רובין מברודי וחתנו של רבי יוסף אלטר הגר מחסידות רדוביץ חסידות סערט־ויז'ניץ – חצר שנוסדה על ידי רבי ברוך הגר, בנו של רבי ישראל הגר מחסידות ויז'ניץ ורבה של סירט, ומרכזה כיום בחיפה
הארבור ויו

מועדון הכדורגל הארבור ויו (באנגלית: Harbour View F.C), הוא מועדון כדורגל ג'מייקני מהעיר קינגסטון, בירת ג'מייקה, ומשחקת בליגת העל הג'מייקנית. המועדון המקצועי הארבור ויו הוקם רשמית ב-4 במרץ 1974 על ידי וין בליין יחד עם קהילת הרבור ויו בשנות ה-60 של המאה ה-20. 25 שנה לאחר מכן, המועדון רשמית הפך לחברה בערבון מוגבל והפך למועדון הכדורגל הראשון בג'מייקה שנהפך לחברה בערבון מוגבל. המועדון הופיע לראשונה בטורניר ליגת האלופות של CONCACAF בשנת 1987, בשלב הסיבוב הראשון, ששיחקו מול המועדון הגוואדלופי להטוואיל המורנה-א-לא. המשחק הראשון הסתיים בהפסד של 1:3, אך המשחק השני הסתיים בניצחון של 2:0 והוביל לדו-קרב פנדלים שנגמר בהפסד 4:3. בין ההישגים של המועדון ניתן למנות את מקומו הראשון בליגת העל של ג'מייקה בעונת 2000/2001. בנוסף, המועדון זכה באליפות הגביע הקריבי 3 פעמים. ליגת העל הג'מייקנית (5) 2000, 2007, 2010, 2013, 2022 אתר האינטרנט הרשמי של הארבור ויו (באנגלית) פרופיל, באתר Transfermarkt